Bradavičníkovité

Bradavičníkovité (lat. Acrochordidae) je čeľaď primitívnych ázijských hadov (v minulosti niekedy zaraďovaná ako podčeľaď užovkovitých pod názvom Acrochordinae - pozri užovkovité). Zahŕňa jediný rod bradavičník (Acrochordus).

Žijú predovšetkým vo vode. Ide o prechod medzi užovkami a primitívnejšími hadmi.

 Opis 
Majú drobné šupiny, ktoré vyzerajú, akoby viseli na veľmi voľnej koži. Brušné štítky nie sú príliš dobre vyvinuté, ale sú viditeľné. Nemajú rudimenty zadných končatín, ani zvyšky panvového pletenca. Sú to výrazné vodné hady, na súš lezú zriedka a sú tam pomerne bezmocné. Celý život trávia prakticky vo vode.

 Rozšírenie 
Tieto hady sa vyskytujú od severnej Austrálie, cez Papuu-Novú Guineu, Indonéziu, Šalamúnove ostrovy, Filipíny, Malajziu, Singapur, Thajsko, Vietnam, Čínu, Kambodžu, Mjanmarsko, Srí Lanku, Andamanské ostrovy až po Indiu.

 Druhy 
 bradavičník arafurský (Acrochordus arafurae)
 bradavičník malý (Acrochordus granulatus)
 bradavičník jávsky (Acrochordus javanicus)

Zdroj slovenských názvov:NARIADENIE KOMISIE (ES) č. 1497/2003
z 18. augusta 2003, ktorým sa mení a dopĺňa nariadenie Rady (ES) č. 338/97 o ochrane druhov voľne žijúcich živočíchov a rastlín reguláciou BURNIE, D. et al.: Zviera. Bratislava: Ikar, 2002. ISBN 80-551-0375-5. s. 384

 Referencie 


 Iné projekty